РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л  №  35
от заседание на Комисия ”Публична комуникация” на ВСС,
проведено на 30.09.2014г.

Днес, 30.09.2014г. (вторник) от 13,00 часа се проведе заседание на Комисия “Публична комуникация” на Висшия съдебен съвет, в състав: 

     ПРЕДСЕДАТЕЛ:	Магдалена Лазарова
     ЧЛЕНОВЕ:	Каролина Неделчева 
				Соня Найденова 
				Даниела Костова 
				Калин Калпакчиев

На заседанието присъства Зорница Златева – Ненкова – старши експерт връзки с обществеността. 

1. ОТНОСНО: Определяне на дата, час и теми за среща на членовете на Комисия „Публична комуникация” със Съюза на Българските национални медии. 
КОМИСИЯ “ПУБЛИЧНА КОМУНИКАЦИЯ”
Р Е Ш И:

Да бъде проведена среща на членовете на Комисия „Публична комуникация” със Съюза на Българските национални медии на 21.10.2014 г. от 13,00 ч. в сградата на ВСС, за която да бъде изпратена покана до Управителния съвет на Съюза на Българските национални медии. 

2. ОТНОСНО: Писмо от НИП във връзка с обучение на магистрати и съдебни служители в рамките на проекти по линия на Оперативна програма „Административен капацитет”.  

КОМИСИЯ “ПУБЛИЧНА КОМУНИКАЦИЯ”
Р Е Ш И:

Приема за сведение писмото от НИП във връзка с обучение на магистрати и съдебни служители в рамките на проекти по линия на Оперативна програма „Административен капацитет”.  
	3. ОТНОСНО: Писмо от Милена Гунчева – председател на Център за спогодби и медиация към СРС и СГП с предложение за среща за обсъждане и приемането на професионалната помощ на Виктор Шахтер и на Фондацията за инициативи за устойчиво развитие на правосъдието. 
Извлечение от Протокол № 41/24.09.2014 г. на КМД. 

КОМИСИЯ “ПУБЛИЧНА КОМУНИКАЦИЯ”
Р Е Ш И:

   3.1. ОПРЕДЕЛЯ Магдалена Лазарова за представител на Комисия „Публична комуникация" в срещата инициирана от Център за спогодби и медиация към СРС и СГП. 
3.2. Копие от Решението по т. 3.1. да бъде предоставено на Комисия „Международна дейност", за сведение.

4. ОТНОСНО: Извлечение от протокол № 30/23.09.2014г. на Комисията по анализ и отчитане степента на натовареност на органите на съдебната власт във връзка с подобряване на комуникацията с Гражданския съвет – предоставяне на обратна информация за резултатите от разглеждане на Актовете и препоръките на Гражданския съвет в постоянните комисии на ВСС.

КОМИСИЯ “ПУБЛИЧНА КОМУНИКАЦИЯ”
Р Е Ш И:

Приема за сведение решението по протокол № 30/23.09.2014г. на Комисията по анализ и отчитане степента на натовареност на органите на съдебната власт във връзка с подобряване на комуникацията с Гражданския съвет – предоставяне на обратна информация за резултатите от разглеждане на Актовете и препоръките на Гражданския съвет в постоянните комисии на ВСС.

5. ОТНОСНО: Извлечения от протоколи № 30/23.09.2014г. на Комисията по анализ и отчитане степента на натовареност на органите на съдебната власт, № 41/24.09.2014 г. на Комисия „Международна дейност” и № 43/24.09.2014 г. на Комисия „Бюджет и финанси” във връзка с предложение от председателя на Районен съд гр. Нови пазар относно въвеждане на единни стандарти за всички органи на съдебната власт за изработване и използване на графични символи – лого на отделните органи, оформянето на официалната кореспонденция, използването на еднакви печати. 

КОМИСИЯ “ПУБЛИЧНА КОМУНИКАЦИЯ”
Р Е Ш И:
	
5.1. Приема за сведение решенията по протоколи № 30/23.09.2014г. на Комисията по анализ и отчитане степента на натовареност на органите на съдебната власт, № 41/24.09.2014 г. на Комисия „Международна дейност” и № 43/24.09.2014 г. на Комисия „Бюджет и финанси”, с което е изразено съгласие с предложението от председателя на Районен съд гр. Нови пазар относно въвеждане на единни стандарти за всички органи на съдебната власт за изработване и използване на графични символи – лого на отделните органи, оформянето на официалната кореспонденция, използването на еднакви печати. 
5.2. Възлага на експертите от Дирекция „Публична комуникация и протокол” да изготвят обобщена справка за представените становищата от постоянните комисии на ВСС. 

	6. ОТНОСНО: Разглеждане на постъпили документи и попълнени тестове по стажантската програма на ВСС и одобряване на списък на стажантите за провеждане на стаж в Администрацията на ВСС през м. октомври 2014г.

КОМИСИЯ “ПУБЛИЧНА КОМУНИКАЦИЯ”
Р Е Ш И:

	Одобрява списък на стажантите за провеждане на стаж в Администрацията на Висшия съдебен съвет през м.октомври 2014г.:
	- Емилиана Венциславова Михайлова – РУ „Ангел Кънчев”;
	- Вероника Маринова Михова – СУ „Св. Климент Охридски”;
	- Петя Начева Станчева – Герова – Нов български университет;
	- Даниел Христов Еленков - СУ „Св. Климент Охридски”;
	- Виктория Илиева Габровска – ВТУ „Св.Св. Кирил и Методи”;
	- Мария Димитрова Борисова - СУ „Св.Климент Охридски”;
 	- Николина Христова Шошева - Нов български университет;
	- Димитър Петров Димитров – Софийски университет „Св. Климент Охридски”;
	- Ирена Витлиемова Павлова - Нов български университет.

7. ОТНОСНО: Информация за активността при попълване на публикуваните анкети проучващи общественото мнение за работата на ВСС и съдебната власт през 2014г. сред  магистратите и гражданите, на сайта на ВСС. 

КОМИСИЯ “ПУБЛИЧНА КОМУНИКАЦИЯ”
Р Е Ш И:

Приема изготвената информация от Дирекция «Информационни технологии и съдебна статистика» за активността при попълване на публикуваните анкети проучващи общественото мнение за работата на ВСС и съдебната власт през 2014г. сред  магистратите и гражданите, на сайта на ВСС. 

8. ОТНОСНО: Информация за активността в комуникационната форма за контакт с магистратите в периода 26.07.-30.09.2014г.

КОМИСИЯ “ПУБЛИЧНА КОМУНИКАЦИЯ”
Р Е Ш И:

8.1. Приема за сведение информацията за активността в комуникационната форма за контакт с магистратите в периода 26.07.-30.09.2014г.
8.2. Да бъде свалена темата: „Идеи за обновяване на Интернет страницата на ВСС”. 
8.3. Предлага на Комисия „Бюджет и финанси” темата: „Как да ни стигне бюджета за 2014 г.”, да бъде свалена от формата за контакт като комисията определи актуална тема, с която да бъде заменена.    
8.4. Предлага на Комисията по предложенията и атестирането на съдии, прокурори и следователи, в случай че тяхната актуалност е отпаднала да бъдат свалени темите: „Конкурсни комисии”, „Подобряване и промяна на начина на атестиране на съдии, прокурори и следователи”, „Премахване на точките (цифровата оценка) при атестиране”, „Премахване на предложението за периодично атестиране на магистратите от ВКС, ВАС, ВКП, ВАП и НСлС”, „Предложение за изменение и допълнение на Закона за съдебната власт относно провеждането на атестирането и повишаването в по-горен ранг”, „Отчитане становището на магистратите от съответния орган на съдебна власт при назначаване на административни ръководители и заместник административни ръководители”, и да бъдат посочени други теми, които да бъдат публикувани на тяхно място. 
8.5. Предлага на КАОСНОСВ да бъде свален „Доклада за дейността на работната подгрупа „Прокурори и следователи” към Работната група за изготвяне на средносрочна стратегия за човешките ресурси в съдебната система, сформирана към КАОСНОСВ/към месец март 2014г./”, като Комисията определи актуална тема която да бъде публикувана на нейно място
8.6. Предлага на Комисия „Международна дейност”, да бъдат свалени темите: „Проект на Правила за дейността на Националната мрежа по граждански и търговски дела в РБългария” и „Проект на правила за дейността на Националната съдебна мрежа за международно сътрудничество по наказателни дела в РБългария”, поради изтичане на срока за отправяне на предложения. 
8.7. Изпраща препис от решението на КБФ, КПА, КМД и КАОСНОСВ на ВСС за становище по отправените предложения. 

9. ОТНОСНО: Регистър на обществените дейности, свързани с комуникационната политика на Висшия съдебен съвет за м. септември 2014 г. 

КОМИСИЯ “ПУБЛИЧНА КОМУНИКАЦИЯ”
Р Е Ш И:

9.1. Одобрява предложените дейности, за включване в Регистъра на обществените дейности, свързани с Комуникационната политика на ВСС за месец септември 2014 г. 
9.2. Дейностите, свързани с Комуникационната политика на ВСС през месец септември 2014 г., да бъдат публикувани на интернет-страницата на Висшия съдебен съвет в Регистъра на обществените дейности, свързани с Комуникационната политика на Висшия съдебен съвет. 

10. ОТНОСНО: Седмичен бюлетин за дейността на ВСС 23.09.2014г. – 26.09.2014г.
КОМИСИЯ “ПУБЛИЧНА КОМУНИКАЦИЯ”
Р Е Ш И:

10.1. ОДОБРЯВА Седмичния бюлетин за дейността на Висшия съдебен съвет за периода 23.09.2014г. – 26.09.2014г.
10.2. СЕДМИЧНИЯТ бюлетин за дейността на Висшия съдебен съвет за периода 23.09.2014г. – 26.09.2014г. да се публикува на интернет - страницата на Висшия съдебен съвет в раздел „Пресцентър".

11. ОТНОСНО: Информация за публикации в медиите, свързани с дейността на ВСС за периода 23.09. – 29.09.2014 г.

КОМИСИЯ “ПУБЛИЧНА КОМУНИКАЦИЯ”
Р Е Ш И:

11.1. След обсъждане, приема за сведение информация за публикации в медиите, свързани с дейността на Висшия съдебен съвет 23.09. – 29.09.2014 г.
11.2. Информацията да се изпрати по вътрешната поща на членовете на Висшия съдебен съвет, за сведение.

12. ОТНОСНО: Искане от Мария Кузманова – член на ВСС до Комисия „Публична комуникация” за внасяне в заседание на Висшия съдебен съвет на предложение за сезиране на СЕМ във връзка с предаването „Dикоff” от 21 и 28 септември 2014г.
КОМИСИЯ “ПУБЛИЧНА КОМУНИКАЦИЯ”
Р Е Ш И:

12.1. Да се изиска на основание чл.14, ал.1 от ЗРТ на електронен носител (диск) от Нова ТВ записите на предаванията от 21 и 28 септември 2014г. епизод ІІІ и ІV на предаването „Dикоff”.
12.2. Предлага на ВСС да сезира СЕМ съгласно чл.33, т.8 от ЗРТ за извършване на проверка на двете предавания (от 21 и 28септември 2014 г.).
12.3. Възлага на Дирекция „Правна” ведно с вносителя на искането Мария Кузманова да изготвят проект на сигнала до СЕМ, който да бъде докладван в следващо заседание на ВСС. 

   ПРЕДСЕДАТЕЛ НА КОМИСИЯ 
“ПУБЛИЧНА КОМУНИКАЦИЯ”: /п/

			                МАГДАЛЕНА ЛАЗАРОВА

Старши експерт в Дирекция
„Публична комуникация и протокол” АВСС:
Зорница Златева /п/

Технически сътрудник:
М.Китова /п/